उनले अब मुलुकभित्रै सवारी साधनका लागि एसेम्बल उद्योग समेत खोल्नुपर्नेमा उनले जोड दिए । ‘हामीसँग यति धेरै अटोमोवाइलको माग छ, एसेम्बल उद्योग खोलौं, केही चिज यही उत्पादन गरौं, त्यसका लागि ठूलो औद्योगिक क्षेत्र चाहिन्छ भने त्यसको पनि व्यवस्था गरौं भनेर सरकारले विशेष आर्थिक क्षेत्रका परिकल्पना गरी १ हजार विगाहासम्मको प्लटहरु समेत तयार गरेको छ ।’ उनले भने–‘अब तपाईहरुले प्रदर्शनी कक्ष मात्र होइन, उत्पादन कक्षको पनि कुरा गर्नुपर्छ । डिलर मात्र नभएर, एसेम्ब्लर पनि बन्नुुपर्छ, तपाईलाई उद्योगसँग जोड्न पाए हामी खुशी हुन्छौ ।’
